Programiranje

**Programiranje** je proces izrade programa.

**Program** je uputa računalu kako riješiti neki problem.

**Programski jezik** sadrži skup naredbi. Tim naredbama programer piše upute računalu prema kojima će ono riješiti neki problem.

Svaki program napisan je u nekom programskom jeziku. Programski jezik kojim ćemo se mi služiti jest [**Python**](https://www.python.org/)**.**

**Varijabla** je simboličko ime za memorijsku lokaciju.

Računalo u memoriju pohranjuje sve podatke i rezultate obrade. Budući da imena memorijskih lokacija nisu lako pamtljiva, u programiranju uvodimo simbolička imena za njih, tj. varijable.

**Imenovanje varijabli**

Varijable imenujemo sami, a preporučljivo ih je imenovati tako da imena označavaju ono što u njih pohranjujemo. U Pythonu, kao i u većini programskih jezika, vrijede sljedeća pravila:

* ime varijable smije sadržavati samo brojeve, velika i mala slova abecede te crticu
* ime varijable ne smije započeti brojem.
* Python razlikuje velika imala slova

**Svaka varijabla ima:**

* Ime
* Vrijednost
* Adresu memorijske lokacije

U varijablama pohranjujemo: brojeve, slova i sve druge znakove.